Aarhuus Stifts-Tidende, 1832-06-01
Nyheder fra Udlandet. Storbrittannien. Endnu staaer det her saaledes til, at man er uvis om Udfaldet. Kongen vil nu ikke give sit, af Folket ham paatvungne, Ministerium Lov til at kreere det nødvendige Antal nye Peers til at drive Reformbillen igjennem; han anseer det for en Tilintetgjørelse af Overhuset, og en Partiskhed, som han ei kan være bekjendt at gjøre sig skyldig i. Grey og hans Kolleger have derimod paany erklæret, at de uden at blive indrømmet dette, paa ingen Maade ville beholde deres Embeder, hvorpaa Hs. M. skal have svaret, at førend han tillod det, vilde han hellere begive sig til Hannover. Hertugen af Susser er falden i saa stor Unaade hos sin kongelige Broder, at han har faaet befaling til, ikke at lade sig see ved Hoffet. Wellington, siger man, har i Stilhed udforsket Armeens Sindelag, og befundet, at den er villig til at slaaes for ham og Kongen. Han havde endvidere ladet Rothschild spørge, om han vilde forstrække ham og hans Venner med en halvsnees Millioner Pd. St. i Tilfælde af at Parlamentet skulde vorde opløst og Folket nægte at betale Skatter. Hr. Rothschilds Svar var ubekiendt, men fra Morgen til Aften blev der trukket saameget Guld ud af Banken at denne, hvis det havde varet ved endnu i nogle Dage, havde maattet ophøre at betale. Det var en Streg i Hertugens Regning. J al Stilhed havde han bortfjernet sig fra London, og Rygtet siger, han vil forblive paa sine Godser indtil Reformsagen er bleven afgjort. En anden høi Person, der længe har været En af Torypartiets Høvdinger, har paataget sig en vigtig Mission til Fastlandet. Man forklarer den store Forandring i Kongens Forhold af visse Jndflydelser deels af enkelte Hoffolk og deels af nogle udenlandske Gesandter. Var det Wellingtonske Ministerium - siger en Avis - bleven indsat, saa havde Oprør, Mord og Nette Brand i faa Dage udbredt sig over hele Engelland; Alt var bleven omvæltet fra det Øverste til det Nederste, Men vil en total Omvæltning nu kunne undgaaes, da Reformsagen har seiret og Middelstanden har faaet Magten i Hænderne? For at troe dette maa man ikke kjende det menneskelige Gemyt, som beherskes af Lidenskaberne, og man maatte ikke kjende Engellands Forfatning, som er nedsjunket i en ubetalelig Statsgield, og hvor de Store (Torypartiet) have de fleste Eiendomme og de største Forrettigheder i Hænderne. Med et Reformparlament er Engellands Krisis, Folkets Nød, ikke afhjulpet; det Øverste maa gjøres til det Nederste, inden dets Fordringer kunne blive opfyldte. Man kan derfor ikke undres over at de Torys gjorde saalænge Modstand som de kunde; man kan ikke undre sig over at det østlige Europa vil gjøre det vestlige Modstand, hvorfra Demokratiets Strøm nu vil udvælte. En Jldrødme udbreder sig ved Horizonten af den europæiske Politik; de tilkommende Dage ere skjulte for os, men stormende og blodige ville de blive, thi to modsatte og vældige Systemer ere traadte op mod hinanden, og for at Kampens Lue ikke skal slukkes, er der beredt et Arnested for den ved Archipelagets Kyster, hvorfra Menneskeslægten enten vil hæve sig til en ny og høiere Grad af Kultur, eller blive nedstyrtet i en uoverskuelig Jammer." - Lord Lyndhurst, En af de ivrigste Antireformer, sagde nylig i Overhuset: "Reformerne triumphere, alle Skranker ere nedbrudte. Bølgerne ere traadte over deres Bredder; hvo kan iforveien bestemme deres Bevægelse eller de Ødelæggelser som de ville volde? Gid jeg maa skuffe mig i mine Ahnelser, og at Landet maa undgaae den Ulykke som truer det."